b'\n_START_ARTICLE_\nFortjenstordenen (Portugal)\n_START_PARAGRAPH_\nFortjenstordenen (portugisisk: Ordem do M\xc3\xa9rito) er en portugisisk orden. Ordenen har sitt opphav i Ordenen for gode gjerninger (Ordem de Benemer\xc3\xaancia), opprinnelig innstiftet i 1927 som Ordenen for offentlig utdanning og gode gjerninger (Ordem de Benemer\xc3\xaancia e Instru\xc3\xa7\xc3\xa3o P\xc3\xbablica). I 1986 ble Fortjenstordenen organisert som selvstendig orden for bel\xc3\xb8nning av fortjenstfull samfunnsnyttig innsats i b\xc3\xa5de statlig og privat sf\xc3\xa6re. Ordenen regnes som en av Portugals sivile fortjenstordener og rangerer etter Frihetsordenen, men f\xc3\xb8r Ordenen for offentlig utdanning. Republikkens president er ordenens stormester.\n_START_SECTION_\nInsignier\n_START_PARAGRAPH_\nDen portugisiske Fortjenstordenens ordenstegn best\xc3\xa5r av et bl\xc3\xa5emaljert malteserkors som er omgitt av en bred bord i gull. Midtmedaljongen er bl\xc3\xa5 innerst der det er plassert en stjerne i gull. Utenfor dette finnes en hvitemaljert bord der inskripsjonen \xc2\xabBEM MERECER\xc2\xbb er skrevet i gullbokstaver. Ordenskorset er opphengt i ordensb\xc3\xa5ndet i en laurb\xc3\xa6rkrans i gull. Ordensstjernen er en st\xc3\xb8rre versjon av ordenskorset. Ordensb\xc3\xa5ndet er svart med en bred gul stripe i midten.\n_START_SECTION_\nTildeling\n_START_PARAGRAPH_\nDet er satt begrensninger p\xc3\xa5 antallet utnevnelser til Fortjenstordenen. Etter disse begrensningene kan det maksimalt utnevnes 60 portugisiske innehavere av storkors, 200 storoffiserer, 600 kommand\xc3\xb8rer og 900 offiserer. Ogs\xc3\xa5 utlendinger kan tildeles Fortjenstordenen. Disse omfattes ikke av begrensningene. Ordenen kan ogs\xc3\xa5 tildeles ikke-kommersielle institusjoner.\n_START_SECTION_\nNorske innehavere\n_START_PARAGRAPH_\nDronning Sonja, prinsesse Ragnhild og prinsesse Astrid er innehavere av storkors av Fortjenstordenen.'